《香径分韵得江字》
宋代·赵文

一亭寒碧中，四面空无窗。种荷未有花，清意已满腔。

小坐梅树下，我亦青油幢。晚来蝉声歇，静境热自降。

清风与明月，造物无对桩。闲者恣吟取，如瓢分大江。

欲归尚未肯，雨湿烟钟撞。

作者简介：赵文（1239-1315），宋末元初文人。初名凤之，字惟恭，又字仪可，号青山，庐陵（今江西吉安）人。赵文为文天祥门人，并曾入其幕府参与抗元活动。赵文与刘辰翁父子亦交厚，辰翁对其非常推重，刘将孙亦与其结“青山社”，其结社情况现不详。